Okresná prokuratúra Trnava 
Vajanského 22, 918 67 Trnava 1 	

Sp. zn. : 2 Pv 874/14/2207	Trnava, 1.4.2015
EEČ : 2-21-66-2015

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Trnava
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: XXXXX
a
poškodeným:
1.	XXXXX
	dátum narodenia: XXXXX
Obsahom zmieru je:

obvinený XXXXX dňa 23. 03. 2015 vyhlásil, že spáchal skutok spočívajúci v tom, že 

dňa 16.  októbra 2014 v čase približne od 00.45 hodiny do 01. 30 hodiny v XXXXX na XXXXX ulici pred pohostinstvom XXXXX po predchádzajúcom konflikte s poškodeným XXXXX, tomuto z ruky vytrhol mobilný telefón zn. Sony Xperia Z2 so SIM kartou Orange  telefónneho čísla XXXXX  a obalom zn. Remax keď sa ním poškodený snažil privolať kamarátov, obvinený si odcudzený telefón schoval do vrecka a odišiel z miesta preč, pričom neskôr telefón na XXXXX ulici v XXXXX hodil o zem a odkopol do kanála čím spôsobil XXXXX škodu vo výške 450,-€, 

-	nahradil v plnej výške škodu, ktorá bola poškodenému činom spôsobená
-	dňa 23. 03. 2015 zložil na depozitný účet Okresnej prokuratúry Trnava peňažnú sumu vo výške 250,-€, určenú na všeobecne prospešné účely z toho 50% predstavuje suma určená občianskemu združeniu Poradensko - rehabilitačné centrum sluchovo postihnutých Trnavského kraja, Novosadská 4, 917 01 Trnava, IČO: 42293022 a 50% predstavuje suma určená na peňažnú pomoc obetiam trestnej činnosti.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: XXXXX
realizované policajtom Odb.kriminálnej polície OR PZ Trnava pod spisovou značkou ORP-XXXXX
dňa 16.  októbra 2014 v čase približne od 00.45 hodiny do 01. 30 hodiny v XXXXX na XXXXX ulici pred pohostinstvom XXXXX po predchádzajúcom konflikte s poškodeným XXXXX, tomuto z ruky vytrhol mobilný telefón zn. Sony Xperia Z2 so SIM kartou Orange  telefónneho čísla XXXXX  a obalom zn. Remax keď sa ním poškodený snažil privolať kamarátov, obvinený si odcudzený telefón schoval do vrecka a odišiel z miesta preč, pričom neskôr telefón na XXXXX ulici v XXXXX hodil o zem a odkopol do kanála čím spôsobil XXXXX škodu vo výške 450,-€.

Odôvodnenie: 
Uznesením vyšetrovateľa odboru kriminálnej polície Okresného riaditeľstva PZ Trnava ČVS:ORPXXXXX, bolo podľa § 206 ods. 1 Trestného poriadku vznesené obvinenie XXXXX za prečin krádeže podľa § 212 ods. 1, ods. 2 písm. c) Trestného zákona na tom skutkovom základe, že dňa 16.  októbra 2014 v čase približne od 00.45 hodiny do 01.30 hodiny v XXXXX na XXXXX ulici pred pohostinstvom XXXXX po predchádzajúcom konflikte s poškodeným XXXXX, tomuto z ruky vytrhol mobilný telefón zn. Sony Xperia Z2 so SIM kartou Orange  telefónneho čísla XXXXX  a obalom zn. Remax keď sa ním poškodený snažil privolať kamarátov, obvinený si odcudzený telefón schoval do vrecka a odišiel z miesta preč, pričom neskôr telefón na XXXXX ulici v XXXXX hodil o zem a odkopol do kanála čím spôsobil XXXXX škodu vo výške 450,-€. Trestné stíhanie bolo začaté uznesením vyšetrovateľa zo dňa 16. 10. 2014.

Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

  Podľa § 10 odsek 1 Trestného zákona prečinom je
a)	trestný čin spáchaný z nedbanlivosti alebo
b)	úmyselný trestný čin, za ktorý tento zákon v osobitnej časti ustanovuje trest odňatia slobody s hornou hranicou trestnej sadzby neprevyšujúcou päť rokov. 

Prečinu krádeže podľa § 212 odsek 2 písm. c) Trestného zákona sa dopustí ten, kto si prisvojí cudziu vec tým, že sa jej zmocní a čin spácha na veci, ktorú má iný na sebe alebo pri sebe, za čo sa potrestá odňatím slobody až na dva roky.

Vykonaným dokazovaním bolo jednoznačne preukázané, že sa obvinený XXXXX dopustil skutku kladeného mu za vinu, pričom tento skutok napĺňa zákonné znaky skutkovej podstaty prečinu krádeže podľa § 212 ods. 2 písm. c) Trestného zákona. 

Obvinený pri svojom výsluchu pred vyšetrovateľom PZ ako aj pri vykonaní mediácie pred probačným a mediačným úradníkom Okresného súdu v Trnave slobodne, vážne a určito vyhlásil, že spáchal skutok, za ktorý je stíhaný a svoje protiprávne konanie oľutoval. Obvinený XXXXX nahradil poškodenému škodu, ktorá bola činom spôsobená, pričom poškodený zároveň prehlásil, že v predmetnom konaní bol jeho nárok na náhradu škody uspokojený v celom rozsahu. 

V priebehu prípravného konania obvinený XXXXX ako aj poškodený XXXXX vyslovili súhlas s uzavretím zmieru a následne uzatvorili dňa             23. 03. 2015 prostredníctvom probačnej a mediačnej úradníčky Okresného súdu v Trnave XXXXX zmier.

          Dňa 23. 03. 2015 obvinený XXXXX zložil na depozitný účet Okresnej prokuratúry Trnava peňažnú sumu vo výške 250,-€ určenú na všeobecne prospešné účely, z toho 50% sumy určil pre občianske združenie Poradensko - rehabilitačné centrum sluchovo postihnutých Trnavského kraja, Novosadská 4, 917 01 Trnava, IČO: 42293022 a 50% sumy je určených na peňažnú pomoc obetiam trestnej činnosti. Táto suma je primeraná závažnosti spáchaného trestného činu. 
          
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že rozhodnutie o schválení zmieru a zastavení trestného stíhania je dostačujúce.  

S poukazom na vyššie uvedené skutočnosti som rozhodol tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Martin Bednárik
prokurátor